BAM ดีดแรง 5% ลุ้นประกาศงบฯ 13 พ.ย.นี้ กำไรโตเท่าตัว!
BAM ดีดแรง 5% ก่อนประกาศงบฯ 13 พ.ย.นี้ ลุ้นกำไรโตเท่าตัว!
BAM ดีดแรง 5% ก่อนประกาศงบฯ 13 พ.ย.นี้ ลุ้นกำไรโตเท่าตัว!
9 พ.ย. 2563

ผู้สื่อข่าวรายงานว่า ราคาหุ้น บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM ล่าสุด ณ เวลา 14.50 น. อยู่ที่ระดับ 22.40 บาท ปรับตัวขึ้น 1 บาท หรือ 4.67% ด้วยมูลค่าการซื้อขาย 1.23 พันล้านบาท
ทั้งนี้ราคาหุ้น BAM ปรับตัวขึ้นอย่างมีนัยสำคัญ คาดว่ามาจากสาเหตุที่มีการคาดการณ์ว่า BAM เตรียมประกาศกำไรไตรมาส 3/2563 วันที่ 13 พ.ย.นี้ คาดว่าจะทำจุดสูงสุดของปีนิวไฮของปี ทะลุ 1.76 พันล้านบาท เพิ่มขึ้น 100% จากปีก่อนหลังบันทึก DTA
อย่างไรก็ตาม บล.เคทีบี (ประเทศไทย) แนะนำ “ซื้อ” ราคาเป้าหมาย 25 บาท/หุ้น โดยคาดกำไรสุทธิไตรมาส 3/2563 กลับมาดีขึ้นตามสถานการณ์กรมบังคับคดีที่ดีขึ้น ประเมินกำไรปกติไตรมาส 3/2563 ที่ 410 ล้านบาท (-64% จากช่วงเดียวกันเมื่อปีก่อน, +202% จากไตรมาสก่อน) โดยลดลงจากช่วงเดียวกันเมื่อปีก่อนจากกำไรจากการขาย NPLs ที่ลดลง ภายหลังที่ไม่มีการขายหลักประกันขนาดใหญ่ในงวด สอดคล้องกับเงินสดรับ NPLs ไตรมาส 3/2563 ที่ลดลง -27% จากช่วงเดียวกันเมื่อปีก่อน
ขณะที่กำไรสุทธิเพิ่มขึ้นจากไตรมาสก่อนจากรายได้ดอกเบี้ยธุรกิจ NPLs ปรับตัวเพิ่มขึ้น +6% จากไตรมาสก่อนจากการกลับมาดำเนินงานของกรมบังคับคดี และลูกหนี้เงินผ่อนกลับมาชำระเป็นปกติ และรายได้จากธุรกิจ NPA เพิ่มขึ้น +50% จากไตรมาสก่อน ทั้งนี้กำไรข้างต้นเรายังไม่รวมรายได้พิเศษจากการรับรู้ DTA ที่คาดว่าบริษัทจะทยอยรับรู้บางส่วนในไตรมาส 3/2563 ประมาณ 500 ล้านบาท ทั้งนี้คงประมาณการกำไรปกติปี 2563-2564 ที่ 2.32 และ 4.67 พันล้านบาท (-63% จากช่วงเดียวกันเมื่อปีก่อน / +101% จากช่วงเดียวกันเมื่อปีก่อน ) และยังไม่ได้รวมรายได้ที่จะเพิ่มขึ้นจากการรับรู้ DTA ไม่เกิน 2.5 พันล้านบาท จากทั้งหมด 5.0 พันล้านบาท
ด้านราคาหุ้นปรับตัวลง และ underperform SET -7% ในช่วง 3 เดือนที่ผ่านมา และกลับมาปรับตัวขึ้น และ outperform SET +3% ในช่วง 1 เดือนที่ผ่านมา จากผลการดำเนินงานไตรมาส 2/2563 ที่ออกมาต่ำกว่าตลาดคาด อย่างไรก็ตามจากผลการดำเนินงานได้ผ่านจุดต่ำสุดแล้ว และแนวโน้มผลการดำเนินงานที่จะดีขึ้นในครึ่งปีหลัง และต่อเนื่องไปปี 2564 หรือคิดเป็นอัตราการขยายตัวในระยะยาวที่ 2563-2565 EPS CAGR ที่ 48.6% หนุนโดยการซื้อ NPLs/NPA เข้ามาบริหารที่ต้นทุนถูกลง ตามภาวะเศรษฐกิจที่ชะลอตัว และ NPLs ในอุตสาหกรรมที่ปรับตัวเพิ่มขึ้น จึงแนะนำ ซื้อ